sagorsarker/bangla-wikipedia huggingface dataset:
সু লিয়ন

সুয়েলিন লিয়ন (; ১০ জুলাই ১৯৪৬ - ২৬ ডিসেম্বর ২০১৯) ছিলেন একজন মার্কিন অভিনেত্রী। তিনি ১৩ বছর বয়সে মডেল হিসেবে বিনোদন জগতে পদার্পণ করেন এবং পরে অভিনেত্রী হিসেবে খ্যাতি অর্জন করেন। তিনি "ললিতা" (১৯৬২) চলচ্চিত্রে নাম ভূমিকায় অভিনয় করে বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত অন্যান্য চলচ্চিত্র হল "দ্য নাইট অব দ্য ইগুয়ানা" (১৯৬৪), "সেভেন উইমেন" (১৯৬৬), "টনি রোম" (১৯৬৭), এবং "ইভেল নিভেল" (১৯৭১)।
লিয়ন ১৪ বছর বয়সে ভ্লাদিমির নাবোকভের "ললিতা" উপন্যাস অবলম্বনে স্ট্যানলি কুবরিক পরিচালিত "ললিতা" (১৯৬২) চলচ্চিত্রে নাম ভূমিকা দোলোরেস "ললিতা" হেজ চরিত্রে অভিনয় করেন। তাকে আংশিক ভূমিকার জন্য নির্বাচন করা হয়েছিল, কারণ ভ্লাদিমির নাবোকভের উপন্যাসের ১২ বছর বয়সী ললিতার পরিবর্তে চলচ্চিত্র নির্মাতাকে এই চরিত্রের জন্য আরো বেশি বয়সী কাউকে নিতে হত। কুবরিক হলিউড প্রোডাকশন কোড লঙ্ঘন না করার লক্ষ্যে গল্পে পরিবর্তন নিয়ে আসেন, তবুও এই চলচ্চিত্রটি সে সময়ের অন্যতম বিতর্কিত চলচ্চিত্র ছিল। যাই হোক, লিয়ন এই চলচ্চিত্রের তার কাজের জন্য বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন।
লিয়ন জন হিউস্টনের "দ্য নাইট অব দ্য ইগুয়ানা" (১৯৬৪) চলচ্চিত্রে কামনা উদ্দীপক কিশোরীর ভূমিকায় অভিনয় করেন। তিনি জন ফোর্ড পরিচালিত সর্বশেষ চলচ্চিত্র "সেভেন উইমেন" (১৯৬৬) চলচ্চিত্রে একজন মিশনারী চরিত্রে অভিনয় করেন। তাকে "টনি রোম" (১৯৬৭) চলচ্চিত্রে ফ্রাঙ্ক সিনাত্রার সাথে পার্শ্ব ভূমিকায় এবং "ইভেল নিভেল" (১৯৭১) চলচ্চিত্রে ইভেল নিভেলের স্ত্রীর ভূমিকায় দেখা যায়।
লিয়ন পাঁচবার বিয়ে করেন। তার কন্যা নোনা হ্যারিসন গোমেজ (বিবাহপূর্ব নোনা মেরিল হ্যারিসন) ১৯৭২ সালে লস অ্যাঞ্জেলেসে জন্মগ্রহণ করেন।
লিয়ন ২০১৯ সালের ২৬শে ডিসেম্বর ৭৩ বছর বয়সে ওয়েস্ট হলিউডে মৃত্যুবরণ করেন। তার মৃত্যুর সঠিক কারণ জানা যায়নি, প্রতিবেদনে প্রকাশিত হয় তিনি কিছুদিন যাবত দুর্বল ছিলেন।
সৈয়দা আশিকা আকবর

সৈয়দা আশিকা আকবর ছিলেন বাংলাদেশ জাতীয় সংসদের সাবেক সংসদ সদস্য ও ধনবাড়ি জমিদার বাড়ির সাবেক মালিক। ১৯৮১ সালের উপনির্বাচনে বাংলাদেশ জাতীয়তাবাদী দলের মনোনয়নে তিনি টাঙ্গাইল-১ আসন থেকে সংসদ সদস্য নির্বাচিত হন।
সৈয়দা আশিকা আকবর টাঙ্গাইল জেলার ধনবাড়ী উপজেলায় নবাব পরিবারে জন্মগ্রহণ করেন। তার পিতা সৈয়দ হাসান আলী চৌধুরী পূর্ব পাকিস্তান প্রাদেশিক পরিষদে বাণিজ্য ও শিল্পমন্ত্রীর দায়িত্ব পালন করেন। তার দাদা সৈয়দ নওয়াব আলী চৌধুরী অবিভক্ত বাংলার প্রথম মুসলমান মন্ত্রী ছিলেন। হাসান আলী চৌধুরী জাতীয় সংসদ সদস্য থাকাবস্থায় ১৯৮১ সালে মৃত্যুবরণ করেন। তার মৃত্যুর পর আশিকা আকবর ‘নওয়াব আলী খোদা বখশ ধনবাড়ী ওয়াকফ এস্টেটের’ মোতায়াল্লী হন এবং শুন্য আসনের উপনির্বাচনে বিজীয় হয়ে দ্বিতীয় জাতীয় সংসদের সদস্য হিসেবে দায়িত্ব পালন করেন।
দিতিয়া ভান্দে

দিতিয়া সাগর ভান্দে হচ্ছেন একজন ভারতীয় শিশু নৃত্যশিল্পী। ২০১৮ সালে তিনি সনি এন্টারটেইনমেন্ট টেলিভিশনে প্রচারিত শিশুতোষ নৃত্য আপাতবাস্তব টেলিভিশন অনুষ্ঠান সুপার ডান্সারের প্রথম আসরের বিজয়ী হন। তিনি সংগীতভিত্তিক তামিল চলচ্চিত্র লক্ষ্মীতে অভিনয়ের মাধ্যমে অভিনয় জগতে পদার্পণ করেন। এই চলচ্চিত্রটি রচনা ও পরিচালনা করেছেন এ এল বিজয় এবং প্রভু দেবা, ঐশ্বর্যা রাজেশ প্রমুখ শিল্পী এতে অভিনয় করেছেন।
লক্সোসেলেস টেনোছটিটলান

লক্সোসেলেস টেনোচটিটলান Sicariidae পরিবারের একটি অ্যারেনোমর্ফিক মাকড়সা প্রজাতি। অ্যাজটেক সাম্রাজ্যের প্রাচীন রাজধানী টেনোচিটলান শহরের নাম অনুসরণে এর নামকরণ করা হয়েছে লক্সোসেলস টেনোচটিটলান।
প্রায়শই তাদের পিঠে দেখতে পাওয়া যায় বেহালা-আকৃতির প্যাটার্ন যার দরুন লোক্সোসিলস গণের সদস্যরা বেহালা মাকড়সা বা ফিডল ব্যাক নামেও পরিচিত। বিশ্বব্যাপী বিদ্যমান এই মাকড়সার ১৪০ টি প্রজাতির মধ্যে মেক্সিকোতেই কমপক্ষে ৪০ টি প্রজাতির বসবাস।
পুরুষ হোলোটাইপ সাধারণত ৬.৭ মিমি এবং মহিলা প্যারাইটাইপ ১০.৪ মিমি পর্যন্ত লম্বা হয়।.
উইলিয়াম সলোমন

উইলিয়াম রজার টমসন সলোমন (; জন্ম: ২৩ এপ্রিল, ১৮৭২ - মৃত্যু: ১২ জুলাই, ১৯৬৪) কেপ উপনিবেশের ফোর্ট বিউফোর্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৯ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকা ক্রিকেটে গটেং ও ইস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন উইলিয়াম সলোমন।
১৮৯২-৯৩ মৌসুম থেকে ১৯০৫-০৬ মৌসুম পর্যন্ত উইলিয়াম সলোমনের প্রথম-শ্রেণীর খেলোয়াড়ী জীবন চলমান ছিল।
১৩ বছর প্রথম-শ্রেণীর খেলোয়াড়ী জীবন অতিবাহিত করলেও তিনি সর্বমোট মাত্র পাঁচটি প্রথম-শ্রেণীর খেলায় অংশ নিয়েছিলেন। ১৮৯২-৯৩ মৌসুমে দুইটি, ১৮৯৮-৯৯ মৌসুমে দুইটি ও ১৯০৫-০৬ মৌসুমে ইস্টার্ন প্রভিন্সের পক্ষে সর্বশেষ প্রথম-শ্রেণীর খেলায় অংশ নেন।
ফেব্রুয়ারি, ১৮৯৯ সালে সফররত ইংরেজ একাদশের বিপক্ষে দুইটি পঞ্চাশোর্ধ্ব ইনিংস খেলার প্রেক্ষিতে দক্ষিণ আফ্রিকা দলের সদস্যরূপে সিরিজের প্রথম টেস্ট খেলার জন্য অন্তর্ভুক্ত হন। এ সফরের সপ্তম খেলায় বর্ডারের নরম্যান গিডির ৬৬ রান তোলার পূর্ব-পর্যন্ত অন্য কোন ব্যাটসম্যান ইংরেজদের বিপক্ষে অর্ধ-শতরানের ইনিংস খেলতে পারেননি। এরপর সলোমন জোহেন্সবার্গ পঞ্চদশের পক্ষে ৬৪ ও ট্রান্সভালের পক্ষে ৫২ রান তুলেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন উইলিয়াম সলোমন। ১৪ ফেব্রুয়ারি, ১৮৯৯ তারিখে জোহেন্সবার্গে সফরকারী লর্ড হকের নেতৃত্বাধীন ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। তবে, টেস্ট সিরিজে প্রস্তুতিমূলক খেলায় সফরকারীদের বিপক্ষে সাফল্যের পুণরাবৃত্তি ঘটাতে পারেননি। উভয় ইনিংসেই তিনি মাত্র ২ রান করে সংগ্রহ করেছিলেন। ফলশ্রুতিতে, দল নির্বাচকমণ্ডলী আর তাকে খেলার সুযোগ দেয়নি।
১২ জুলাই, ১৯৬৪ তারিখে ৯২ বছর বয়সে পূর্ব কেপের ক্রাডক এলাকায় উইলিয়াম সলোমনের দেহাবসান ঘটে।
২৬ জুন, ১৯৫৯ তারিখে অডলি মিলারের মৃত্যুর পর তিনি সর্বাপেক্ষা বয়োঃজ্যেষ্ঠ জীবিত টেস্ট ক্রিকেটার ছিলেন। এরপর, উইলিয়াম সলোমনের মৃত্যুর ফলে সিডনি বার্নস বয়োঃজ্যেষ্ঠ জীবিত টেস্ট ক্রিকেটারের মর্যাদা লাভ করছেন।
সোনাল চৌহান

সোনাল চৌহান একজন ভারতীয় ফ্যাশন মডেল, সঙ্গীতশিল্পী এবং অভিনেত্রী। যিনি তেলুগু এবং বলিউড চলচ্চিত্রে কাজ করেন। তিনি কিছু সুন্দরী প্রতিযোগিতায় অংশ নেন এবং "জান্নাত" চলচ্চিত্রের মাধ্যমে অভিনয় জগতে আত্মপ্রকাশ করেন, যার জন্য তিনি শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।
সোনাল দিল্লী পাবলিক স্কুল, নয়ডা থেকে প্রাথমিক শিক্ষা সম্পন্ন করেন। এরপর তিনি গার্গী কলেজ, নতুন দিল্লী থেকে স্নাতক সম্পন্ন করেন।
তিনি সারওয়াক, মালয়েশিয়ায় অনুষ্ঠিত মিস ওয়ার্ল্ড টুরিসম ২০০৫ খেতাব জিতে নেন। তিনি প্রথম ভারতীয় হিসেবে এই।খেতাবটি জিতেন। তার সাথে তিনি ডিশ টিভি, পন্ডস এবং নোকিয়ার বিজ্ঞাপনে কাজ করেন। তিনি এফেইচএম ম্যাগাজিন এর কভার পেজেও তিনি জায়গা পান। ইন্ডিয়া ইন্টারন্যাশনাল জুয়েলারি উইক ২০১১ তে তিনি জুয়েলারি ব্র‍্যান্ড ওয়াইএস১৮ এর জন্য র‍্যাম্পে হাটেন।
তিনি প্রথম হিমেশ রেশমিয়া এর সঙ্গিত অ্যালবাম "আপ কা সুরুর" এর জন্য কাজ করেন। "জান্নাত" সিনেমার পরিচালক কুনাল দেশমুখ প্রথম তাকে মুম্বাই এর এক রেস্টুরেন্ট এ দেখতে পান এবং তাকে তার সিনেমার কাজের কথা বলেন। এই সিনেমায় তিনি ইমরান হাশমি এর বিপরীতে কাজ করেন। তার সাথে তিনু ভাট এর সাথে তিন সিনেমার চুক্তি করেন, যার দুটি এখনো মুলতুবী রয়েছে। তিনি বিভিন্ন ফ্যাশন শোতে র‍্যাম্পে হেটেছেন এবং প্রিন্ট ক্যাম্পেইন এর মডেল হয়েছেন এর মধ্যে রয়েছে এলজি, রিল্যায়েন্স সিডিএমএ, হিরো হোন্ডা প্যাশন, নোকিয়া, হিন্দুস্থান টাইমস, দিল্লী টাইমস এবং আরো অনেক।
তার সাথে তিনি কেকে এর সাথে গান গেয়েছেন, এর মধ্যে একটি চলচ্চিত্রের গান "কেসে বাতাও"।
এরপর তিনি নান্দমুরি বালকৃষ্ণা এর বিপরীতে "লিজেন্ড" (২০১৪) সিনেমার মাধ্যমে তেলুগু চলচ্চিত্রে আত্মপ্রকাশ করেন। তার পরবর্তি চলচ্চিত্র "পান্ডাগা ছিস্কো"। ২০১৫ সালের শুরুতে তিনি দুটি তেলুগু চলচ্চিত্রের জন্য চুক্তিবদ্ধ হোন, প্রথমটি আরিয়া এর বিপরীতে "সাইজ জিরো" চলচ্চিত্রে এবং অপরটী কল্যাণ রাম এর বিপরীতে "শের" চলচ্চিত্রে।
২০১৫ সালের জুলাই এ তিনি আরো একটি তেলুগু চলচ্চিত্র "ডিক্টেটর" এর জন্য চুক্তিবদ্ধ হোন।
কুয়েতের পঞ্চম নির্বাচনী এলাকা

কুয়েতের পঞ্চম জেলাটি দেশের পঞ্চম জেলা। এটি  ফাহাহিল, আহমাদি, সাবাহিয়া, রিগা সহ ২০টি আবাসিক অঞ্চল নিয়ে গঠিত, জেলাটি দক্ষিণে সৌদি আরবের সীমান্তে ওয়াফরা এবং আল-জোর পর্যন্ত বিস্তৃত।
এ জেলার মোট ভোটার সংখ্যা ১০১,২৯৪, এর মধ্যে মহিলা ৫৪,৪১৮ জন এবং পুরুষ ৪৬,৮৭৬ জন। বৃহত্তম আবাসিক অঞ্চল হলো সাবাহ আল-সালেম এর ভোটার ১৭,১৭৫ জন, সাবাহিয়ায় ১৬,১৬২ এবং রিগাতে ১২,৭৭৮ ভোটার।
এলাকা
আবু হানিফা 
আহমাদি
ফিন্টাস
সিবনা জিমি

জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তার নাম অন্তর্ভুক্ত করা হয়েছিল। তিনি ৭ জুলাই ২০১৮ বিশ্বকাপ টুয়েন্টি২০ বাছাইপর্বে বাংলাদেশের বিপক্ষে পাপুয়া নিউ গিনির হয়ে মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। টুর্নামেন্টের সমাপ্তির পরে, তাকে আন্তর্জাতিক ক্রিকেট কাউন্সিল (আইসিসি) পাপুয়া নিউ গিনির স্কোয়াডের উঠতি তারকা হিসাবে নামকরণ করা হয়েছিল।
২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডে তার নাম অন্তর্ভুক্ত ছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের জন্য পাপুয়া নিউ গিনির স্কোয়াডে তার নাম দেওয়া হয়েছিল।
ব্রেন্দা তাউ

জুন ২০১৮ সালে, পাপুয়া নিউ গিনির ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য ঘোষিত স্কোয়াডে তার নাম অন্তর্ভুক্ত ছিল। তিনি ৭ জুলাই ২০১৮ বিশ্বকাপ টি-টোয়েন্টি বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষেক করেন। তিনি টুর্নামেন্টে পাপুয়া নিউ গিনির হয়ে পাঁচ ম্যাচে ৮২ রান নিয়ে শীর্ষে ছিলেন।
২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডে তাকে অন্তর্ভুক্ত করা হয়েছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য পাপুয়া নিউ গিনির স্কোয়াডে তার নাম অন্তর্ভুক্ত ছিল। প্রতিযোগিতার প্রথম খেলায় স্কটল্যান্ডের বিপক্ষে ৩০ বলে ৩১ রান নিয়ে দলের জয়ে প্রধান অবদান রাখে। উক্ত খেলায় সে সেরা খেলোয়াড় নির্বাচিত হয়।
আবুল কালাম ফায়জুল হক

আবুল কালাম ফায়জুল হক (১৫ মার্চ ১৯৪৪–১৯ জুলাই ২০০৭) যিনি এ কে ফায়জুল হক নামে পরিচিত) ছিলেন একজন বাংলাদেশী রাজনীতিবিদ ও শিক্ষাবিদ, যিনি সংসদ সদস্য ও প্রতিমন্ত্রী ছিলেন।
এ কে ফায়জুল হক ১৯৪৪ সালের ১৫ মার্চ কলকাতায় জন্মগ্রহণ করেন। তিনি ছিলেন শেরে বাংলা একে ফজলুল হকের একমাত্র পুত্র।
ফায়জুল সেন্ট গ্রেগরী উচ্চ বিদ্যালয় থেকে মাধ্যমিক এবং নটর ডেম কলেজ থেকে উচ্চমাধ্যমিক শিক্ষা সম্পন্ন করে ঢাকা বিশ্ববিদ্যালয়ে ভর্তি হন। সেখান থেকে ১৯৬৬ সালে রাষ্ট্রবিজ্ঞানে বিএ ও ১৯৬৭ সালে এমএ পাস করে ঢাকার সেন্ট্রাল ল' কলেজ থেকে ১৯৭০ সালে এলএলবি ডিগ্রি অর্জন করেন।
এ কে ফায়জুল হক ১৯৬৯ সালে ঢাকার নটর ডেম কলেজে রাষ্ট্রবিজ্ঞানের প্রভাষক হিসেবে কর্মজীবন শুরু করেন। এরপর ১৯৬৯ থেকে ১৯৭২ সাল পর্যন্ত সালাম অ্যান্ড অ্যাসোসিয়েটসের নির্বাহী উপদেষ্টা হিসেবে দায়িত্ব পালন করেন। পরবর্তীতে তিনি ঢাকা আরবান কো-অপারেটিভ ব্যাংকের ভাইস চেয়ারম্যান নিযুক্ত হন। ১৯৭৫ থেকে ১৯৭৬ সাল পর্যন্ত তিনি নাভানা ট্রেডার্স অ্যান্ড মিলনার্সের উপদেষ্টা হিসেবে কর্মরত ছিলেন।
এর পাশাপাশি তিনি বাংলাদেশ পরিবার পরিকল্পনা সমিতি, ঢাকা চেম্বার অব কমার্স অ্যান্ড ইন্ডাস্ট্রি ও বাংলাদেশ রেডক্রস সোসাইটির সাথে সদস্য ছিলেন। ক্রীড়াঙ্গনে বাংলাদেশ শ্যুটিং ফেডারেশন, বাংলাদেশ ক্রীড়া লেখক সমিতি এবং বেশ কয়েকটি ক্লাব যেমন: ব্রাদার্স ইউনিয়ন, ভিক্টোরিয়া স্পোর্টিং ক্লাব, মোহামেডান স্পোর্টিং ক্লাব ও ইস্ট এন্ড ক্লাবের সাথে জড়িত ছিলেন।
তিনি ১৯৭০ সালের নির্বাচনে আওয়ামী লীগ প্রার্থী হিসেবে তৎকালীন পাকিস্তান গণপরিষদের সদস্য নির্বাচিত হন।
মুক্তিযুদ্ধ চলাকালীন তিনি পাকিস্তান সরকার ও সামরিক বাহিনীর পক্ষে পত্রিকায় বিবৃতি দিয়েছিলেন। স্বাধীনতার পর দালাল আইনে তাকে গ্রেপ্তার করা হয়। পরবর্তীতে তিনি "পরিস্থিতির চাপে" এরূপ করতে বাধ্য হয়েছেন জানিয়ে মুক্তির আবেদন করলে ১৯৭৩ সালের এপ্রিলে তাকে মুক্তি দেওয়া হয়।
১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন বাকেরগঞ্জ-১৫ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি প্রথমে শ্রম ও শ্রমিককল্যাণ প্রতিমন্ত্রী ও পরে গণপূর্ত ও নগর উন্নয়ন প্রতিমন্ত্রী হিসেবে দায়িত্ব পালন করেন।
পরবর্তীতে তিনি পুনরায় আওয়ামী লীগে যোগ দিয়ে ১৯৯৬ সালের ১২ জুন সপ্তম জাতীয় সংসদ নির্বাচনে সংসদ সদস্য নির্বাচিত হন। শেখ হাসিনার প্রথম মন্ত্রিসভায় তিনি পাট ও বস্ত্র মন্ত্রণালয়ের প্রতিমন্ত্রী হিসেবে দায়িত্ব পালন করেন।
তার প্রথম স্ত্রী মরিয়ম বেগম ম্যারি (বিবাহ বিচ্ছেদ) যার ঘরে তার ছেলে এ কে ফাইয়াজুল হক (রাজু) ও মেয়ে ফারানাজ হক (রিপা)।
তার দ্বিতীয় স্ত্রী রুকসানা হক এবং তাদের ঘরে ছেলে এ কে ফারজুল হক (ফায়সাল) ও ব্যারিস্টার এ কে ফজলুল হক জুনিয়ার (পিক্কু) ও মেয়ে ফারসামিন হক ইকবাল (ফ্লোরা), ফাহসিনা হক (লীরা) এবং ফাহ্‌মিনা হক (শেমা)।
এ কে ফায়জুল হক ২০০৭ সালে ১৯ জুলাই ঢাকায় হৃৎযন্ত্রের ক্রিয়া বন্ধ হয়ে মৃত্যুবরণ করেন।
কাজী সিরাজুল ইসলাম

কাজী সিরাজুল ইসলাম বাংলাদেশ আওয়ামী লীগের একজন রাজনীতিবিদ। তিনি ফরিদপুর -১ (মধুখালী, আলফাডাঙ্গা ও বোয়ালমারী) আসনের সাবেক সংসদ সদস্য। 
কাজী সিরাজুল ইসলাম ১৬ অক্টোবর ১৯৪০ সালে ব্রিটিশ ভারতের (বর্তমান ) ফরিদপুরের আলফাডাঙ্গার বানার গড়ানিয়া গ্রামে জন্ম গ্রহণ করেন। তার পিতা মৃত কাজী আব্দুল ওয়াহেদ ইউনিয়নের দীর্ঘদিন প্রেসিডেন্ট ছিলেন। মাতা আমেনা খাতুন। তিনি দুই পুত্র ও দুই কন্যা সন্তানের জনক।
কাজী সিরাজুল ইসলাম শিরগ্রাম হাই স্কুল থেকে এস.এস.সি পরীক্ষায় উত্তীর্ণ হন। ১৯৬২ সালে ঢাকা বিশ্ববিদ্যালয় থেকে গ্রাজুয়েশন ডিগ্রী লাভ করেন।
কাজী সিরাজুল ইসলাম ব্যাংকের শিক্ষানবীস কর্মকর্তা হিসাবে কর্ম জীবন শুরু করেন। ১৯৬৬ সালে বায়তুল মোকাররম মার্কেটে আমিন জুয়েলার্স নামে ব্যবসা প্রতিষ্ঠান শুরু করেন। তিনি প্রাইম ব্যাংকের উদ্যোক্তা পরিচালক ও প্রাক্তন চেয়ারম্যান। তিনি বাংলাদেশ জুয়েলার্স সমিতির (বাজুস) নির্বাহী সদস্য। এ ছাড়া তিনি সোনার বাংলা ইন্স্যুরেন্স কোম্পানি লিমিটেডের ব্যবস্থাপনা পরিচালক হিসেবে নিয়োজিত রয়েছেন। 
জুন ১৯৯৬ এবং ২০০১ সালের নির্বাচনে আওয়ামী লীগের প্রার্থী হয়ে ফরিদপুর-১ (মধুখালী, আলফাডাঙ্গা ও বোয়ালমারী) আসন থেকে সংসদ সদস্য নির্বাচিত হয়েছিলেন। এমপি থাকা অবস্থায় জুন ২০০৫ সালে বেগম খালেদা জিয়ার হাতে ফুলের তোড়া দিয়ে আওয়ামী লীগ ছেড়ে বিএনপিতে যোগদান করেন। দল ত্যাগ করার কারণে সংসদ সদস্য পদ হারান তিনি। উপনির্বাচনে তিনি প্রথমে বিএনপি থেকে দলীয় মনোনয়ন পেলেও তৃণমূল নেতা-কর্মীদের প্রবল প্রতিরোধের মুখে প্রার্থিতা ছেড়ে দিতে বাধ্য হন। বিএনপির মনোনয়ন পান শাহ মোহাম্মদ আবু জাফর। কাজী সিরাজুল স্বতন্ত্র নির্বাচন করে পরাজিত হন।
এরপর ২০০৮ সালের ডিসেম্বরের নবম সংসদ নির্বাচনে বিএনপি দলীয় মনোনয়ন না পেয়ে স্বতন্ত্র প্রার্থী হিসেবে নির্বাচনে অংশ নিয়ে পরাজিত হন। এরপর আবারো আওয়ামী লীগে যোগ দেন। বর্তমানে কেন্দ্রীয় আওয়ামী লীগের উপদেষ্টামণ্ডলীর সদস্য ও কৃষক লীগের সহ-সভাপতি।
গোঁসাইবাগানের ভূত

গোঁসাইবাগানের ভূত একটি বাংলা হাস্যরসাত্বক ভৌতিক চলচ্চিত্র যার পরিচালক নীতিশ রায় ও প্রযোজক মৌ রায়চৌধুরী। এটি শীর্ষেন্দু মুখোপাধ্যায়ের শিশুদের উপন্যাস "গোঁসাইবাগানের ভূত" অনুসারে নির্মিত ও ২০১১ সালে প্রকাশিত। ছবিটিতে সংগীত পরিবেশনা করেন, চন্দ্রবিন্দু (ব্যান্ড), প্রতুল মুখোপাধ্যায় ও শিলাজিত।
বুরুন অঙ্কে খুবই কাঁচা। সে অনেক চেষ্টা করেও অঙ্কে পায় তেরো ও পাশ করতে পারেনা। তাকে অঙ্ক শেখাতে ব্যর্থ হন দাপুটে শিক্ষক করালী মাস্টারমশাঁই। একদিন সে ঘুরতে ঘুরতে ভুতেদের রাজ্য গোঁসাইবাগানে ঢুকে পড়ে ও সেখানকার ভুত নিধিরামের সাথে আলাপ হয়। গোঁসাইবাগানে দিনে দুপুরেও কেউ ঢুকতে সাহস পায়না কারণ সেখানে ভূতের ভয়ের সাথে আছে হাবু ডাকাতের আড্ডা। বুরুন সেই গোঁসাইবাগানের গোলকধাঁধা থেকে বেরতে পারবে কেবলমাত্র একটি জটিল অঙ্ক সমাধান করলেই। অদ্ভুতভাবে তার অঙ্ক সমাধান করার ক্ষমতা উদয় হয়। একের পর এক জটিল অঙ্ক মিলিয়ে দিতে থাকে অঙ্কে ফেল করা বুরুন।
বানা ইউনিয়ন

বানা ইউনিয়ন বাংলাদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন বা প্রশাসনিক এলাকা।
আয়তন -২১.৭৬ বর্গ কি:মি। জনসংখ্যা- ১৯,০৪৫ (উনিশ হাজার পয়তাল্লিশ)। পুরুষ: ৮০৪০ জন। মহিলা: ৮২১৮ জন।
শিক্ষার হার : ৩৮.৫১%
শিক্ষা প্রতিষ্ঠান
বর্তমান চেয়ারম্যান- হাদী হুমায়ুন কবির (বাবু)
চেয়ারম্যানগণের তালিকা
৬১৭৪ (সংখ্যা)

৬১৭৪ সংখ্যাটিকে ভারতীয় গণিতবিদ ডি. আর. কাপরেকারের নামানুসারে কাপেরেকার ধ্রুবক বলা হয়।
নিম্নবর্ণিত কারণগুলোর জন্য সংখ্যাটি উল্লেখযোগ্য:
এই প্রক্রিয়া কাপরেকারের চক্র নামে পরিচিত। এই প্রক্রিয়ায় একসময় মান ৬১৭৪ আসবে, এতে পৌঁছাতে এই প্রক্রিয়া সর্বোচ্চ ৭ বার করতে হবে। ৬১৭৪ এ পৌঁছানোর পর প্রক্রিয়াটি পুনরায় চালালে ৬১৭৪ ব্যতীত আর কোন মান আসবে না। উদাহরণস্বরূপ, ৩৫২৪ সংখ্যাটিকে ধরা যাক:
চার অঙ্কবিশিষ্ট সংখ্যার মাঝে চারটি অঙ্ক এক থাকা সংখ্যা (যেমন, ১১১১, ২২২২) ব্যতীত সব ক্ষেত্রেই কাপরেকার চক্র অনুসরণ করলে এক সময়ে ৬১৭৪ আসবে।
তিন অঙ্কের সংখ্যার ক্ষেত্রেও এমন ঘটনার নজির দেখা যায়। সেক্ষেত্রে, কাপরেকার চক্র সর্বোচ্চ ৬ ধাপ অনুসরণ করলে মান দাঁড়ায় ৪৯৫। তবে ১১১, ২২২ ইত্যাদি একই বিশিষ্ট তিন অঙ্কের সংখ্যার ক্ষেত্রে এ নজির দেখা যায় না। কখনো কখনো ৪৯৫ ও ৬১৭৪ এর মত এসব পুনরাবৃত্তিক সংখ্যাদের "কাপরেকার ধ্রুবক" বলা হয়ে থাকে।
আখতার সরফরাজ

আখতার সরফরাজ (; জন্ম: ২০ ফেব্রুয়ারি, ১৯৭৬ - মৃত্যু: ১০ জুন, ২০১৯) পেশাওয়ার এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার ছিলেন। পাকিস্তান ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে পেশাওয়ার ও ন্যাশনাল ব্যাংক অব পাকিস্তান দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিং করতেন।
১৯৯৪-৯৫ মৌসুম থেকে ২০০৬-০৭ মৌসুম পর্যন্ত আখতার সরফরাজের প্রথম-শ্রেণীর খেলোয়াড়ী জীবন চলমান ছিল। ১৩ বছর প্রথম-শ্রেণীর খেলোয়াড়ী জীবন অতিবাহিত করেন। এ সময়ে ১১৮টি খেলায় অংশ নিয়ে ৫৭২০ রান তুলেন।
সমগ্র খেলোয়াড়ী জীবনে চারটিমাত্র একদিনের আন্তর্জাতিকে অংশগ্রহণ করার সুযোগ পেয়েছেন। তবে, কোন টেস্টে অংশগ্রহণ করতে পারেননি। ১২ ডিসেম্বর, ১৯৯৭ তারিখে শারজায় ওয়েস্ট ইন্ডিজের বিপক্ষে ওডিআইয়ে অভিষেক ঘটে তার। ২৯ অক্টোবর, ১৯৯৮ তারিখে ঢাকায় একই দলের বিপক্ষে সর্বশেষ ওডিআইয়ে অংশ নেন তিনি। এছাড়াও, ১৯৯৮ সালের কমনওয়েলথ গেমসে পাকিস্তান দলের অন্যতম সদস্য হিসেবে অংশ নেন।
ক্রিকেট খেলা থেকে অবসর গ্রহণের পর কোচের দায়িত্ব পালন করেন। এছাড়াও, ২০১৮ থেকে ২০১৯ সাল পর্যন্ত পাকিস্তান মহিলা ক্রিকেট দলের নির্বাচকের দায়িত্বে ছিলেন।
১০ জুন, ২০১৯ তারিখে মাত্র ৪৩ বছর বয়সে পেশাওয়ারে আখতার সরফরাজের দেহাবসান ঘটে। তিনি মলাশয়ের ক্যান্সারে ভুগছিলেন। লাহোরের শওকত খানম মেমোরিয়া ক্যান্সার হাসপাতালের ভর্তি হন। তার ভ্রাতা ইরফান সরফরাজ প্রথম-শ্রেণীর ক্রিকেটে অংশ নিয়েছেন।
আহমদ আল-জাবের আল-সাবাহ

শেখ আহমদ আল-জাবের আল-সাবাহ (১৮৮৫ - ২৯ জানুয়ারী ১৯৫০) () ১৯২১ সালের ২৯ শে মার্চ থেকে ১৯৫০ সালের ২৯ জানুয়ারি তার মৃত্যুর আগ পর্যন্ত কুয়েতের দশম শাসক ছিলেন।
আহমদ হলেন দ্বিতীয় জাবের আল-সাবাহর পুত্র, যিনি ১৯১৫ থেকে ১৯১৭ সাল পর্যন্ত কুয়েতের অষ্টম শাসক ছিলেন। ১৯২১ সালে কুয়েতের নবম শাসক চাচা সালেম আল সাবাহ’র মৃত্যুর পর তিনি ক্ষমতায় অধিষ্ঠিত হন।
আহমদ অশ্বারোহী কমান্ডারের নেতৃত্বে ছিলেন, কুয়েতের মিলিটারি এবং জন নিরাপত্তা বাহিনী অধিদপ্তরের প্রতিষ্ঠাতা ছিলেন। আহমদ ১৯২০ এর দশকের গোড়ার দিকে শেখ আলী সালেম আল-মোবারক আল-সাবাহকে প্রতিরক্ষা অশ্বারোহী ও পদাতিক বাহিনীর দায়িত্ব দেন এবং আল-রেগাইয়ের যুদ্ধের পরে প্রতিরক্ষা অশ্বারোহী ও পদাতিক বাহিনীর দায়িত্ব দ্বিতীয় শেখ আবদুল্লাহ জাবের আল-আবদুল্লাহ আল-সাবাহের নিকট স্থানান্তরিত করেন।
আহমদ বেশ কয়েকবার বিয়ে করেন। তার বিশিষ্ট সন্তানরা হলেন:
১৯৫০ সালে কুয়েতের দাসমান প্রাসাদে আহমদ মারা যান।
শেখ আবদুল মান্নান

শেখ আবদুল মান্নান (জন্ম: ১৯২৮ - মৃত্যু: ১৪ ডিসেম্বর ১৯৭১) তিনি ‘এস এ মান্নান’ ও ‘লাডু ভাই’ নামে সমধিক পরিচিতি। বাংলাদেশী সাংবাদিক ও শহীদ বুদ্ধিজীবী। যিনি বাংলাদেশের স্বাধীনতা যুদ্ধে মুক্তিযুদ্ধে শহীদ হন।
শেখ আবদুল মান্নানের জন্ম ১৯২৮ সালে ব্রিটিশ ভারতের পশ্চিমবঙ্গ রাজ্যের কলকাতার পার্ক সার্কাসে। শৈশবকাল কেটেছে সেখানেই। তার বাবা শেখ আব্দুল গণি ও মা আঞ্জুমান আরা বেগম। খেলাধুলা ছাড়াও লাডু ভাই রাজনীতি ও সংস্কৃতি ক্ষেত্রে সক্রিয় ভূমিকা রাখেন। এস এ মান্নান অবিবাহিত ছিলেন।
লাডু ভাইয়ের কলকাতায় প্রাথমিক শিক্ষা শেষ হয়। কলকাতার ক্যাথোভিয়াল মিশন স্কুল থেকে ১৯৪৪ সালে ম্যাট্রিক পাস করেন। ইসলামিয়া কলেজ থেকে ১৯৪৬ সালে আই .এ পাস করেন এবং একই কলেজ থেকে ১৯৪৮ সালে বি.এ পাস করেন।
কোলকাতায় দৈনিক আজাদের সহ-সম্পাদক হিসেবে সাংবাদিকতা পেশায় প্রবেশ করেন। ভারত বিভক্তির পর ১৯৪৭ সালে তার পরিবার পূর্ব পাকিস্তানে চলে আসেন। দেশ বিভাগের পর দৈনিক আজাদও ঢাকা চলে এলে তিনি এই পত্রিকার ক্রীড়া সম্পাদক হিসেবে যোগ দেন। ‘খেলার খবর’ নামে একটি ক্রীড়া সাপ্তাহিকের প্রকাশক ও সম্পাদক ছিলেন তিনি।
পূর্ব পাকিস্তানে ক্রীড়া সাংবাদিকতার পথিকৃৎ বলা হয় তাকে। পাকিস্তান অবজার্ভার পত্রিকার ক্রীড়া বিভাগের প্রধান ছিলেন তিনি। রেসিং করেসপন্ডেন্ট হিসেবেও কাজ করেন কিছুদিন। এর আগে তিনি দৈনিক সংবাদ পত্রিকার বার্তা বিভাগে কাজ করেন।
৬০ এর দশকে পাকিস্তান অবজার্ভার ঢাকা ফুটবল লীগে পশ্চিম পাকিস্তানি খেলোয়াড়দের ব্যাপক প্রাধান্যের বিরুদ্ধে কথা তুলেন কর্তৃপক্ষের বিরুদ্ধে। এ সময়ে তিনি ঢাকা লীগের খেলায় পশ্চিম পাকিস্তান থেকে আগত খেলোয়াড়দের নিয়ে গঠিত টীমকে তিনি অবজার্ভার পত্রিকায় ‘মাকরানি এগারো’ খেতাবে চিহ্নিত করেন। কারণ তারা মাকরান থেকে এসেছিলেন।
তিনি ১৯৬৩ থেকে ১৯৬৪ সালে মোহামেডান স্পোর্টিং ক্লাবের সাধারণ সম্পাদক ছিলেন। পূর্ব পাকিস্তান ক্রীড়া ফেডারেশনের সদস্য হিসেবে তিনি পূর্ব পাকিস্তানের খেলোয়াড়দের অধিকার প্রতিষ্ঠায় ভূমিকা রাখেন। তার নেতৃত্বের কারণে পাকিস্তান অবজার্ভারের ক্রীড়া পাতা পূর্ব পাকিস্তানের ক্রীড়া সংগঠক ও ক্রীড়ামোদীদের নিকট অত্যন্ত জনপ্রিয় ছিল। তিনি ১৯৬৪ সালে টোকিও অলিম্পিক গেমসে পূর্ব পাকিস্তানের ডেলিগেশন ম্যানেজার হিসেবে গিয়েছিলেন। 
শেখ আবদুল মান্নান বাংলাদেশের মুক্তিযুদ্ধে তার অবদান অপরিসীম। মুক্তিযুদ্ধাদের সাথে ঘনিষ্ঠ যোগাযোগ রাখতেন। ১৪ ডিসেম্বর ১৯৭১ সালে সন্ধ্যায় রাজাকার বাহিনী তার পুরানা পল্টনের বাসা থেকে তাকে তুলে নিয়ে যায়। তার আর কোনো সন্ধান পাওয়া যায় নাই।
রাভিনা ওয়া

জুন ২০১৮ সালে, তাকে পাপুয়া নিউ গিনির দলে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় অন্তর্ভুক্ত হয়েছিল। তিনি ৭ জুলাই ২০১৮-তে বিশ্ব টুয়েন্টি২০ বাছাইপর্বে বাংলাদেশের বিপক্ষে পাপুয়া নিউ গিনির হয়ে তার মহিলা টি-টোয়েন্টি আন্তর্জাতিক (মহিলা টি২০আই)-এ পদার্পণ করেছিলেন। জুলাই ২০১৮ সালে, তিনি আইসিসি মহিলা গ্লোবাল ডেভলপমেন্ট স্কোয়াডেও ছিলেন।
নভেম্বর ২০১৮ এ, উইমেনস বিগ ব্যাশ লিগ (ডব্লিউবিবিএল) ক্লাবগুলির বিপরীতে খেলার জন্য মহিলা গ্লোবাল ডেভলপমেন্ট স্কোয়াডে অন্তর্ভুক্ত ছিল। ২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির দলীয় স্কোয়াডে তার নাম ছিল। প্রতিযোগিতার উদ্বোধনী ম্যাচে স্বাগতিক ভানুয়াটুর বিপক্ষে মহিলা টুয়েন্টি২০-তে প্রথম পাঁচ উইকেট লাভ করেছিলেন তিনি । 
আগস্ট ২০১৯ সালে, তিনি স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য পাপুয়া নিউ গিনির স্কোয়াডের সহ-অধিনায়ক হিসাবে মনোনীত হন।
ইশা সাহা

ইশা সাহা একজন ভারতীয় অভিনেত্রী, যিনি মূলত বাংলা সিনেমায় কাজ করেন। তিনি বাংলা টেলিভিশনের মাধ্যমে তার কর্মজীবন শুরু করেন। ২০১৭ সালে অনিন্দ্য চ্যাটার্জি পরিচালিত "প্রজাপতি বিস্কুটের" মাধ্যমে তিনি বাংলা সিনেমায় তার চলচ্চিত্রে আত্মপ্রকাশ করেন । তিনি স্টার জলসার "ঝাঁঝ লবঙ্গ ফুল" ধারাবাহিকে "লবঙ্গ" চরিত্রে অভিনয়ের মধ্য দিয়ে অভিনয় জগতে পদার্পণ করেন ।
ঈশা সাহার জন্ম কলকাতায়। ইশা সাহা কলকাতা বিশ্ববিদ্যালয়ের আইন বিভাগ (হাজরা ক্যাম্পাস) থেকে থেকে বি.এ.এল.এল.বি পাস করেছেন। তিনি ২০১৬ সালে স্টার জলসার ঝাঁঝ লবঙ্গ ফুলের সাথে লবঙ্গ চরিত্রে একটি টেলিভিশন শিল্পী হিসাবে তার ক্যারিয়ার শুরু করেছিলেন।
তার অভিনয় জীবন ২০১৬ সালে স্টার জলসা'র "ঝাঁঝ লবঙ্গ ফুল" (শ্রী ভেঙ্কটেশ ফিল্মস) ধারাবাহিকে "লবঙ্গ" চরিত্রে অভিনয়ের মধ্য দিয়ে শুরু হয় । ইশা সাহা অভিনীত প্রথম চলচ্চিত্র হল প্রজাপতি বিস্কুট। এই চলচ্চিত্রটি পরিচালনা করেন অনিন্দ্য চট্টোপাধ্যায় এবং চলচ্চিত্রটি ২০১৭ সালের ২২ সেপ্টেম্বর। চলচ্চিত্রটিতে ইশা সাহার বিপরীতে নবাগতা "খেয়া চট্টোপাধ্যায়"কে অভিনয় করতে দেখা যায় । ছবিটি বক্স-অফিসে সাফল্য পায় এবং ১৪ দিনে এই ছবির আয় ছিল ২.১৫ কোটি টাকা । পরের বছর ২০১৮ সালে গুপ্তধনের সন্ধানে নামে একটি গোয়েন্দা কাহিনি-ভিত্তিক ছবিতে অভিনয় করেন । এই ছবিটি পরিচালনা করেন "ধ্রুব বন্দ্যোপাধ্যায় । ২০১৮ সালের ২৭ এপ্রিল মুক্তি পায় ছবিটি । ছবির প্রধান চরিত্র "সোনাদা"র (আবীর চট্টোপাধ্যায়) ভাইপো আবীরের (অর্জুন চক্রবর্তী) ঘনিষ্ঠ বান্ধবী "ঝিনুক"-এর চরিতে অভিনয় করেন তিনি । এই ছবিটিও বক্স-অফিসে দারুণ সাফল্য লাভ করে ।
২০১৯ সালে সোয়েটার ছবিতে অভিনয় করেন। ছবিটি পরিচালনা করেন শিলাদিত্য মৌলিক। ছবিটি দর্শকমহলে অনেক প্রশংসা লাভ করে। এই ছবিটি খুব সাদাসিধা একটি মেয়ের চরিত্রে তিনি অভিনয় করেছেন। এই সিনেমার গানগুলিও অত্যন্ত সুন্দর ও জনপ্রিয়, বিশেষ করে উল্লেখ করতে হয় প্রেমে পরা বারণ গানটির কথা, গানটি গেয়েছেন লগ্নজিতা চক্রবর্তী।
আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ১ (১৯৩৯)

আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ১ (১৯৩৯) (ইংরেজি: "Isaac Asimov Presents The Great SF Stories 1 (1939)") হল আইজ্যাক অ্যাসিমভ ও মার্টিন এইচ. গ্রিনবার্গ সম্পাদিত একটি মার্কিন ছোটোগল্প সংকলন। ১৯৭৯ সালের মার্চে ডিএডব্লিউ বুকস থেকে বইটি প্রথম প্রকাশিত হয়। এই সংকলনে ১৯৩৯ সালে প্রকাশিত কয়েকটি কল্পবিজ্ঞান ছোটোগল্প সংকলিত হয়েছে। বইটি ২৫ খণ্ডের একটি ধারাবাহিকের অংশ। পরবর্তী প্রত্যেকটি খণ্ডে পরবর্তী বছরে প্রকাশিত গল্প সংকলিত হয়। ২৫টি খণ্ডে ১৯৬৩ সাল পর্যন্ত প্রকাশিত গল্পগুলি স্থান পায়। ১৯৩৯ সালে প্রকাশিত হওয়া গল্পগুলি দিয়ে এই ধারাবাহিকের সূত্রপাতের কারণ, ইতিপূর্বে অ্যাসিমভ "বিফোর দ্য গোল্ডেন এজ" নামে তিন খণ্ডে একটি সংকলন প্রকাশ করেছিলেন। সেই গ্রন্থে সংকলিত হয়েছিল ১৯৩১ থেকে ১৯৩৮ সালের মধ্যে প্রকাশিত গল্পগুলি। এই সময়টিকে অ্যাসিমভ কল্পবিজ্ঞান সাহিত্যে প্রাক্‌-সুবর্ণযুগ বলে মনে করতেন। ডিএডব্লিউ-এর মতে, এই বইটি "হল আইজ্যাক অ্যাসিমভ বছর ধরে ধরে সত্যিকারের স্মরণীয় সেই সব গল্প যেগুলি প্রগতিশীল পদ্ধতিতে কল্পবিজ্ঞানকে বর্তমান বিশিষ্ট দান করেছিলেন সেগুলি নিয়ে কল্পবিজ্ঞান সংকলনের যে সংজ্ঞামূলক ধারাবাহিকের পরিকল্পনা করেছিলেন, তার প্রথম [খণ্ড]।" এই ধারাবাহিকের দ্বিতীয় খণ্ডটি হল "আইজ্যাক অ্যাসিমভ প্রেজেন্টস দ্য গ্রেট এসএফ স্টোরিজ ২ (১৯৪০)"।
ধারাবাহিকের প্রত্যেকটি খণ্ডেরই সূচনায় দুই পর্বের ভূমিকা সংযোজিত হয়েছে। এই ভূমিকায় সংশ্লিষ্ট বছরে "বাস্তব জগতের বাইরে" (স্বাভাবিক ঐতিহাসিক ঘটনা) ও "বাস্তব জগতে" (কল্পবিজ্ঞান সম্প্রদায়ের ঘটনা) ঘটা গুরুত্বপূর্ণ ঘটনাগুলির কথা উল্লেখ করা হয়েছে। প্রত্যেকটি গল্পের সঙ্গেও প্রত্যেক সম্পাদক একটি নাতিদীর্ঘ রচনা-পরিচিতি যোগ করেছেন।
২০১০ সালে "স্ট্রেঞ্জ হোরাইজনস"-এ অ্যালভারো জিনোস-আমারো এই ধারাবাহিকটিকে আধুনিক কল্পবিজ্ঞান অনুরাগীদের জন্য একটি প্রয়োজনীয় পথ বলে বর্ণনা করে বলেন, "যদি আমরা আজকের কাজগুলিকে পরিপূর্ণভাবে বুঝতে চাই, তবে এগুলির পূর্বসূরিদের সম্পর্কে আমাদের অন্তত একটুখানি হলেও অবগত হতে হবে।" তিনি প্রত্যেকটি গল্প আলাদা আলাদা ভাবে পর্যালোচনা করেন কেন সেগুলি যুগোত্তীর্ণ এবং আধুনিক পাঠকের কাছে সেগুলি কী মূল্য বহন করে। "অ্যাসিমভরিভিউজ.নেট" এই খণ্ডটিকে "একটি অসাধারণ ধারাবাহিকের একটি অসাধারণ খণ্ড" হিসাবে বর্ণনা করেছে।
দ্বারকা মোড় মেট্রো স্টেশন

এটি নয়াদিল্লি রেলওয়ে স্টেশন থেকে প্রায় পঁচিশ কিলোমিটার এবং ইন্দিরা গান্ধী আন্তর্জাতিক বিমানবন্দর থেকে ১৩ কিলোমিটার দূরে অবস্থিত। দ্বারকা মোড় মেট্রো স্টেশনটি দিল্লি মেট্রোর মাধ্যমে কানাট প্লেসের সাথে সংযুক্ত, যা যাত্রীদের চলাচল সহজ করে তোলে।
দিল্লি পরিবহন কর্পোরেশন বাস রুট সংখ্যা ৭২৪EXT, ৮১৬এ, ৮১৬EXT, ৮১৭, ৮১৭এ, ৮১৭বি, ৮১৮, ৮১৯, ৮২২, ৮২৪, ৮২৪SSTL, ৮২৪STL, ৮২৫, ৮২৬, ৮২৭, ৮২৮, ৮২৯, ৮৩২LinkSTL, ৮৩৩, ৮৩৪, ৮৩৫, ৮৩৬, ৮৪৫, ৮৭২, ৮৭৩, ৮৭৬, ৮৭৮, ৮৮৩এ, ৮৮৭, ৮৯১STL মেট্রো স্টেশনে যাত্রী পরিষেবা প্রদান করে।
নাতাশা আম্বো

২০১৯ সালের এপ্রিল মাসে, ভানুয়াটুতে অনুষ্ঠিত ২০১৯ আইসিসি মহিলা বাছাইপর্ব ইএপি প্রতিযোগিতার জন্য পাপুয়া নিউ গিনির স্কোয়াডের সদস্য ছিল। তিনি ৬ মে ২০১৯ তারিখে মহিলাদের বাছাই ইএপি টুর্নামেন্টে ভানুয়াটুর বিপক্ষে পাপুয়া নিউ গিনির হয়ে মহিলাদের টুয়েন্টি২০ আন্তর্জাতিক (মহিলা টি২০আই)-এ অভিষিক্ত হন। একই দিনে পরে, ইন্দোনেশিয়ার বিপক্ষে পাপুয়া নিউ গিনির হয়ে মহিলাদের টুয়েন্টি২০ আন্তর্জাতিক-এ প্রথম পাঁচ উইকেট লাভ করেছিলেন তিনি।
আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্বের টুর্নামেন্টের জন্য পাপুয়া নিউ গিনির স্কোয়াডে অন্যতম সদস্য হিসাবে অন্তর্ভূক্তি হয়। তিনি পাপুয়া নিউগিনির টুর্নামেন্টের দ্বিতীয় ম্যাচ, ১ সেপ্টেম্বর ২০১৯-এ স্কটল্যান্ডের বিপক্ষে খেলেন।
ডাঃ আ.আ.ম. মেসবাহুল হক বাচ্চু স্টেডিয়াম

ডাঃ আ.আ.ম. মেসবাহুল হক বাচ্চু স্টেডিয়াম, ২০১০ সালে নির্মিত, ২০১১ সালে উদ্বোধনকৃত বাংলাদেশের একটি জেলা পর্যায়ের স্টেডিয়াম। স্টেডিয়ামটি চাঁপাই নবাবগঞ্জ জেলায় চাঁপাই নবাবগঞ্জ পৌরসভার বীরশ্রেষ্ঠ ক্যাপ্টেন মহিউদ্দীন জাহাঙ্গীর সেতু সংলগ্ন পিটিআই ভিআইপি সড়কে রেহাইচর মৌজায় অবস্থিত। এটা জেলার তৃতীয় স্টেডিয়াম। প্রথম স্টেডিয়ামটি চাঁপাই নবাবগঞ্জ জেলা কালেক্টরিয়েট আমবাগানের পশ্চিমে ভি আই পি রোডে অবস্থিত, চাঁপাইনবাবগঞ্জ জেলা স্টেডিয়াম নামে পরিচিত। জেলার দ্বিতীয় স্টেডিয়ামটি শিবগঞ্জ উপজেলায় অবস্থিত। স্টেডিয়ামটি মূলত ফুটবল, ক্রিকেট, ভলিবল ও কনসার্ট আয়োজনের জন্য ব্যবহার হয়ে থাকে। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।
১৯৬০ সালে জেলার কালেক্টরেট আমবাগানসংলগ্ন স্থানে প্রথম চাঁপাইনবাবগঞ্জ স্টেডিয়াম নির্মাণ করা হয়েছিল। আয়তনে ছোট হওয়ায় ঐ স্টেডিয়ামে বিভিন্ন খেলাধুলা ও প্রতিযোগিতা অনুষ্ঠানের ক্ষেত্রে অসুবিধার হচ্ছিল। এর পরিপ্রেক্ষিতে জাতীয় ক্রীড়া পরিষদ জেলায় আরেকটি আধুনিক স্টেডিয়াম নির্মাণের উদ্যোগ নেয়। ২০০৬ সালের জুন মাসে জাতীয় ক্রীড়া পরিষদ শহরের রেহাইচর মৌজায় নতুন স্টেডিয়াম ও সাঁতারপুল নির্মাণের জন্য আট একর জমি ২ কোটি টাকা মূল্যে অধিগ্রহণ করে। সেপ্টেম্বর, ২০০৬ হতে ঠিকাদার প্রতিষ্ঠান টি এন্টারপ্রাইজ অ্যান্ড আবু হোসেন তোজাম্মেল হক জয়েন্ট ভেঞ্চার নির্মাণ কাজ শুরু করে। স্টেডিয়াম ও সাঁতারপুল নির্মাণে ১০ কোটি টাকা ব্যয় হয়। ২০১০ সালে নির্মাণ কাজ শেষ হলে জাতীয় ক্রীড়া পরিষদ জেলা ক্রীড়া সংস্থার কাছে স্টেডিয়ামটি বুঝিয়ে দেয়। ২৩ এপ্রিল, ২০১১ সালে ১৯৭০ সালের নির্বাচনে জেতা সাবেক সংসদ সদস্য ও ক্রীড়া সংগঠক ড. আ আ ম মেজবাহুল হকের নামে নামকরণ করে আনুষ্ঠানিকভাবে স্টেডিয়ামটি উদ্বোধন করা হয়।
স্টেডিয়ামটি ডিম্বাকার। মাঠ প্রাকৃতিক ঘাসে আবৃত। স্টেডিয়ামের উত্তরপূর্ব কোনে প্যাভিলিয়ন রয়েছে। দক্ষিণ পশ্চিম অংশে এখনো গ্যালারি নেই। গ্যালারিতে প্রবেশের জন্য আটটি প্রবেশমুখ রয়েছে। মাঠ ক্রিকেট খেলার উপযোগী। স্টেডিয়ামের প্রবেশদ্বারের পাশে জেলার সাঁতারপুল অবস্থিত।
আগস্টিনহো নেটো

অ্যান্টোনিও আগস্টিনহো নেটো (১৭ সেপ্টেম্বর ১৯২২ - ১০ সেপ্টেম্বর ১৯৭৯) ১ম অ্যাঙ্গোলার রাষ্ট্রপতি (১৯৭৫–১৯৭৯) নেতৃত্ব দিয়েছিলেন অ্যাঙ্গোলার মুক্তির জন্য জনপ্রিয় আন্দোলন (এমপিএলএ) স্বাধীনতার যুদ্ধ (১৯৬১–১৯৭৪)। মৃত্যুর আগ পর্যন্ত তিনি এমপিএলএ নেতৃত্ব দিয়েছিলেন গৃহযুদ্ধ (১৯৭৫-২০০২)। তার সাহিত্যকর্মের জন্যও তিনি পরিচিত, তিনি অ্যাঙ্গোলার প্রধান কবি হিসাবে বিবেচিত হন। তার জন্মদিনটি জাতীয় হিরোস দিবস হিসাবে উদযাপিত হয়, একটি অ্যাঙ্গোলায় সরকারি ছুটি।
জস্‌ এডোয়াদো ডোস সান্তোস্‌

জস্‌ এডোয়াদো ডোস সান্তোস্‌ (জন্ম ২৮ আগস্ট ১৯৪২) তিনি একজন অ্যাঙ্গোলা একজন রাজনীতিবিদ যিনি ১৯৭৯ থেকে ২০১৭ পর্যন্ত অ্যাঙ্গোলার রাষ্ট্রপতি হিসাবে দায়িত্ব পালন করেছিলেন। রাষ্ট্রপতি হিসাবে, জোসে এডুয়ার্ডো ডস সান্টোস অ্যাঙ্গোলা সশস্ত্র বাহিনী (এফএএ) এর সর্বাধিনায়কও ছিলেন এবং অ্যাঙ্গোলার মুক্তির জন্য গণআন্দোলন এর সভাপতি (এমপিএলএ), যে দলটি ১৯৭৫ সালে স্বাধীনতা অর্জনের পর থেকে অ্যাঙ্গোলা শাসন করেছে।
জঙ্গীপুর রোড রেলওয়ে স্টেশন

জঙ্গীপুর রোড রেলওয়ে স্টেশন পূর্ব রেলওয়ে জোনের মালদা রেল বিভাগের বারহরওয়া-আজিমগঞ্জ-কাটোয়া লুপ লাইনের একটি রেলস্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার রঘুনাথগঞ্জে স্টেশন রোডে অবস্থিত। 
১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ লাইন দ্বারা নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ৩২ টি ট্রেন জঙ্গীপুর রোড রেলস্টেশনে থামে। জাঙ্গিপুর রোড এবং হাওড়া রেলওয়ে স্টেশনের মধ্যে দূরত্ব প্রায় ২৫২ কিমি। 
জঙ্গীপুর রেলওয়ে যাত্রী কমিটি (জেআরপিসি) ২০১৮ সালে গঠিত হয়েছিল। তারা জঙ্গিপুর পাশাপাশি মুর্শিদাবাদ জেলা জুড়ে রেলওয়ে উন্নয়নের জন্য একাধিক কার্যক্রম শুরু কর।
জোনাস স্যাভিম্বি

জোনাস মালহেইরো স্যাভিম্বি (৩ আগস্ট ১৯৩৪ - ২২ ফেব্রুয়ারি ২০০২) একজন কম্যুনিস্ট বিরোধী এবং -পনিবেশবাদবিরোধী অ্যাঙ্গোলা রাজনৈতিক এবং সামরিক নেতা ছিলেন যে অ্যাঙ্গোলার মোট স্বাধীনতার জন্য জাতীয় ইউনিয়ন প্রতিষ্ঠা করেছিলেন এবং নেতৃত্ব দিয়েছেন (ইউএনটিএ)।
ইউএনটিএ প্রথম গেরিলা যুদ্ধ পর্তুগিজ পনিবেশিক শাসনের বিরুদ্ধে ১৯৬৬–১৯৭৪ এর পরে অ্যাঙ্গোলার মুক্তির জন্য গণআন্দোলনের মুখোমুখি হয়েছিল (এমপিএলএ) অ্যাঙ্গোলান গৃহযুদ্ধ ২০০২ সালে সরকারী বাহিনীর সাথে সংঘর্ষে সাবিমির মৃত্যুর আগ পর্যন্ত।
মোহাম্মদ শামশাদ আলী

মোহাম্মদ শামশাদ আলী (জন্ম: ৯ মার্চ ১৯৩৪ – মৃত্যু: ১৮ এপ্রিল ১৯৭১) একজন বাংলাদেশী চিকিৎসক ও শহীদ বুদ্ধিজীবী। ছিলেন সংস্কৃতি, ক্রীড়াবিদ ও গায়ক। যিনি বাংলাদেশের স্বাধীনতা যুদ্ধে মুক্তিযুদ্ধে শহীদ হন।
মোহাম্মদ শামশাদ আলী ৯ মার্চ ১৯৩৪ সালে ব্রিটিশ ভারতের বিহারের এলাহাবাদে নানা বাড়িতে জন্মগ্রহণ করেন। তার পৈতৃক বাড়ি ছিল বগুড়ার সোনাতলায়। তার পিতা ব্রিটিশ সেনাবাহিনীর ক্যাপ্টেন আবুল হোসেনও একজন চিকিৎসক ছিলেন। চাকরি থেকে অবসরের পর দিনাজপুরের পার্বতীপুরের মুজাফফরনগরে বসতি স্থাপন করেন। মাতা আনোয়ারী বেগম নবাব মুর্শিদকুলি খানের বংশধর।
মোহাম্মদ শামশাদ আলী প্রাথমিক শিক্ষা সম্পন্ন করেন দিনাজপুরের পার্বতীপুরে। রাজশাহী মেডিকেল কলেজে এমবিবিএস কোর্স শুরু করে বিশেষ কারণে ঢাকায় চলে আসেন। ১৯৬৩ সালে তিনি স্যার সলিমুল্লাহ মেডিক্যাল কলেজ থেকে এমবিবিএস শেষ করেন।
১৯৬৩ সালে পাকিস্তান সরকারের মেডিক্যাল সার্ভিসে যোগ দেন। কুমিল্লা থানা হেলথ কমপ্লেক্সে দুই বছর চাকরির পর সরকারি চাকরি থেকে ইস্তফা দিয়ে পার্বতীপুরের নতুন বাজারে ব্যক্তিগত ফার্মেসি ও চেম্বার প্রতিষ্ঠা করেন। পার্বতীপুরের অঞ্চলটি ছিল বিহারী সংখ্যাগরিষ্ঠ এবং তাদের এবং বাঙালির মধ্যে ঘন ঘন দ্বন্দ্বের জায়গা ছিল। তিনি পূর্ব পাকিস্তানের ঊনসত্তরের গণঅভ্যুত্থানকে সমর্থন করেছিলেন।
ঊনসত্তরের গণঅভ্যুত্থানে শামশাদ আলীর অগ্রণী ভূমিকার জন্য এলাকার অবাঙালিদের আক্রোশের শিকার হন। ১৯৭১ সালের ২৫ মার্চ রাতে পাকবাহিনীর বাঙালি হত্যাযজ্ঞ শুরু হলে তিনি পরিবার নিয়ে নিজ বাড়িতে অনেকটা অবরুদ্ধ হয়ে পড়েন। ৮ এপ্রিল ১৯৭১ সালে রাত ১১টায় নয় জন পাকসেনার একটি দল কয়েকজন রাজাকারসহ তার বাড়িতে বাড়ীতে হানা দেয়। তাকে ধরে নিয়ে যায় এবং গুলি করে হত্যার পর তার দেহ কেটে টুকরা টুকরা করে জ্বলন্ত ট্রেন ইঞ্জিনের মধ্যে ফেলে পোড়ানো হয়।
স্বাধীনতা যুদ্ধে আত্মদানের স্বীকৃতিস্বরূপ পার্বতীপুরের নতুন বাজারে একটি রাস্তার নামকরণ হয় শহীদ ডাঃ শামশাদ আলী রোড। বাংলাদেশ ডাকবিভাগ স্বীকৃতিস্বরূপ ১৪ ডিসেম্বর ২০০০ সালে শহীদ বুদ্ধিজীবী দিবসে তার নামে স্মারক ডাকটিকিট প্রকাশ করে।
বারহারওয়া–আজিমগঞ্জ–কাটোয়া লুপ

বারহারওয়া–আজিমগঞ্জ–কাটোয়া লুপটি সাহেবগঞ্জ লুপ এবং কাটোয়ার বারহরওয়াকে সংযোগকারী একটি রেলপথ, যা হাওড়া–বর্ধমান মেইন লাইনের বান্ডেলের সাথে একটি শাখা লাইন দিয়ে সংযুক্ত। এই ট্র্যাক পূর্ব রেলওয়ের অন্তর্গত। এই ট্র্যাকটি ভাগীরথীর পশ্চিমে ভারতের পশ্চিমবঙ্গ রাজ্যের মুর্শিদাবাদ জেলার মধ্য দিয়ে যায়। লুপ লাইনের দুই প্রান্ত পশ্চিমবঙ্গের বর্ধমান জেলা এবং ঝাড়খণ্ডের সাহেবগঞ্জ জেলাতে অবস্থিত।
১৯১৩ সালে, বাহারওয়া–আজিমগঞ্জ–কাটোয়া রেলওয়ে বারহারওয়া–আজিমগঞ্জ–কাটোয়া লুপ লাইনটি তৈরি করে। ১৮৬৩ সালে, ভারতীয় শাখা রেলওয়ে সংস্থা নামে একটি বেসরকারী সংস্থা নলহাটি-আজিমগঞ্জ শাখা লাইন চালু করে। ভারতীয় শাখা রেলওয়ে কোম্পানিকে ব্রিটিশ ভারত সরকার ১৮৭২ সালে অধিগ্রহণ করে এবং লাইনটির নামকরণ করা হয় নলহাটি রাজ্য রেলওয়ে। এটি ১৮৯২ সালে পূর্ব ভারতীয় রেল সংস্থার একটি অংশে পরিণত হয়। এই লাইনটি লালগোলা এবং গেদে শাখা লাইনগুলির সাথেও যুক্ত হয়েছে।
নিমতিতা রেলওয়ে স্টেশন

নিমতিতা রোড রেলওয়ে স্টেশন পূর্ব রেলওয়ে জোনের মালদা রেল বিভাগের বারহারওয়া–আজিমগঞ্জ–কাটোয়া লুপ লাইনের একটি রেলস্টেশন । এটি ভারতের পশ্চিমবঙ্গ রাজ্যের মুর্শিদাবাদ জেলার দফাহাটে অবস্থিত। 
১৯১৩ সালে, হুগলি-কাটোয়া রেলপথটি ব্যান্ডেল থেকে কাটোয়া পর্যন্ত ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ লাইন দ্বারা নির্মাণ করা হয় এবং বারহারওয়া-আজিমগঞ্জ-কাটোয়া রেলপথটি ১,৬৭৬ মিলিমিটার (৫ ফুট ৬ ইঞ্চি) প্রশস্ত ব্রডগেজ বারহারওয়া-আজিমগঞ্জ-কাটোয়া লুপ লাইন দ্বারা নির্মাণ করা হয়। ১৯৭১ সালে ফারাক্কা ব্যারাজ নির্মাণ ও রেল সেতু খোলার সাথে সাথে এই লাইনটি দ্বারা রেল যোগাযোগের চিত্রটি পুরোপুরি পরিবর্তিত হয়। কয়েকটি যাত্রী ও এক্সপ্রেস ট্রেন সহ মোট ২৬ টি ট্রেন জঙ্গীপুর রোড রেলস্টেশনে থামে।
২০১৭–১৮ নেদারল্যান্ডস ক্রিকেট দলের জিম্বাবুয়ে সফর

২০১৭ সালের সেপ্টেম্বর এবং অক্টোবরে ডাচ ক্রিকেট দল জিম্বাবুয়ে সফরে যায় তিনটি লিস্ট এ ম্যাচ খেলার জন্য। নেদারল্যান্ডস দল রয়্যাল নেদারল্যান্ডস ক্রিকেট বোর্ড ইলেভেন হিসাবে খেলে। পূর্বে জুন ২০১৭ তে জিম্বাবুয়ে দলও নেদারল্যান্ডস সফরে যায় লিস্ট এ ম্যাচ খেলতে। ২-১ ব্যবধানে জিম্বাবুয়ে সিরিজ জয় করে।
মোহাম্মদ সাদত আলী

মোহাম্মদ সাদত আলী (জন্ম: ২৮ জানুয়ারি ১৯৪২ – মৃত্যু: ২৬ এপ্রিল ১৯৭১) একজন বাংলাদেশী শিক্ষাবিদ ও শহীদ বুদ্ধিজীবী। যিনি বাংলাদেশের স্বাধীনতা যুদ্ধে মুক্তিযুদ্ধে শহীদ হন।
মোহাম্মদ সাদত আলী জন্ম ২৮ জানুয়ারি ১৯৪২ সালে ব্রিটিশ ভারতের পূর্ব বাংলার নরসিংদী সদরের রসুলপুর গ্রামে। তার পিতা মোহাম্মদ হযরত আলী।
মোহাম্মদ সাদত আলী গাজীপুর গাছা উচ্চ বিদ্যালয় থেকে ১৯৫৮ সালে প্রবেশিকা ও নরসিংদী কলেজ থেকে ১৯৬০ সালে আই.কম পাস করেন। তিনি ঢাকা বিশ্ববিদ্যালয় থেকে ১৯৬৩ সালে বিকম (সম্মান) এবং ১৯৬৪ সালে এমকম ডিগ্রি লাভ করেন। সরকারি বৃত্তি নিয়ে তিনি উচ্চতর গবেষণার জন্য যুক্তরাষ্ট্রের নর্দান কলোরাডো বিশ্ববিদ্যালয়ে ভর্তি হন। ১৯৬৯ সালে তিনি ডক্টরেট অব এডুকেশন (এড.ডি) ডিগ্রি লাভ করেন।
মোহাম্মদ সাদত আলী নরসিংদী কলেজে কিছুদিন অধ্যাপনা করেন। তিনি ১৯৬৮ সালে ঢাকা বিশ্ববিদ্যালয়ের শিক্ষা ও গবেষণা ইনস্টিটিউটে প্রভাষক পদে যোগ দেন। তিনি সহকারী অধ্যাপক পদে উন্নীত হন ১৯৬৯ সালে। ১৯৬৯ থেকে ১৯৭১ সালে শিক্ষা ও গবেষণা ইনস্টিটিউটের ব্যবসা প্রশাসন বিভাগের চেয়ারম্যানের দায়িত্ব হিসেবে পালন করেন। তখন তিনি ঢাকা বিশ্ববিদ্যালয়ের জিন্নাহ হলের (বর্তমান সূর্যসেন হল) আবাসিক শিক্ষকের দায়িত্ব পালন করেন।
২৬ এপ্রিল ১৯৭১ সালে ঢাকা বিশ্ববিদ্যালয়ের জিন্নাহ হল (বর্তমান সূর্যসেন হল) থেকে বের হলে পাকিস্তানি সৈন্যরা তাকে বন্দী করে অজ্ঞাত স্থানে নিয়ে যায়। পরে তার আর কোনো খোঁজ পাওয়া যায় নি। বাংলাদেশ ডাকবিভাগ ১৪ ডিসেম্বর ১৯৯৫ সালে শহীদ বুদ্ধিজীবী দিবসে তার নামে স্মারক ডাকটিকিট প্রকাশ করে।
বুড়াইচ ইউনিয়ন

বুড়াইচ ইউনিয়ন বাংলাদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন বা প্রশাসনিক এলাকা।
পূর্বে আলফাডাঙ্গা পৌরসভা ও বারাসিয়া নদী।পশ্চিমে মধুমতি নদী ও গোপালপুর ইউনিয়ন। উত্তরে বানা ইউনিয়নের শিরগ্রাম, টাবনী। দক্ষিণে গোপালপুর ইউনিয়ন ও আলফাডাঙ্গা পৌরসভা।
শিক্ষার হার : ৩৮.৫১%
শিক্ষা প্রতিষ্ঠান
বর্তমান চেয়ারম্যান- আবদুল ওহাব পান্নু মিয়া
প্রাক্তন চেয়ারম্যান- মোঃ জাহাঙ্গীর আলম
চেয়ারম্যানগণের তালিকা
খোয়ারেজম প্রদেশ

খোয়ারেজম প্রদেশ (, خارەزم ۋىلايەتى) উজবেকিস্তানের একটি প্রশাসনিক প্রদেশ। এই প্রদেশ দেশটির উত্তরপশ্চিমে আমু দরিয়ার নিম্ন অঞ্চলে অবস্থিত। প্রদেশটি তুর্কমেনিস্তান, কারাকালপাকস্তান ও বুখারা প্রদেশ দ্বারা পরিবেষ্টিত। প্রদেশের আয়তন এবং জনসংখ্যা প্রায় ১৭,৭৬,৭০০। জনসংখ্যার প্রায় ৮০% শহরের বাইরে বসবাস করে।
খোয়ারেজম প্রদেশ ১০টি প্রশাসনিক জেলায় বিভক্ত। প্রদেশের রাজধানী শহর উরগঞ্জ। এছাড়া অন্যান্য প্রধান শহরের মধ্যে রয়েছে খোনকা, খিভা, শোভোত ও পিতনাক।
এই প্রদেশটি শুষ্ক মহাদেশীয় জলবায়ুর অন্তর্গত। এখানকার শীতকাল অধিক ঠান্ডা এবং গরমকালে অত্যধিক গরম হয়।
বিশ্বখ্যাত স্থাপত্যের কারণে খিভা শহরটি ইউনেস্কোর বিশ্ব ঐতিহ্যের অন্যতম এবং দেশের অন্যতম আন্তর্জাতিক পর্যটন কেন্দ্র।
খোয়ারেজমের অর্থনীতি মূলত তুলার উপর নির্ভরশীল। তবে বিগত বছরগুলিতে ধানের আবাদ উল্লেখযোগ্যভাবে বৃদ্ধি পেয়েছে। এছাড়া এখানে অনেক ফলের বাগান ও আলুখেত রয়েছে। এখানকার গুরভাক তরমুজ উজবেকিস্তানে প্রসিদ্ধ।
শিল্পখাত অনেকাংশে তুলাকেন্দ্রিক। প্রধান শিল্পের মধ্যে রয়েছে তুলা প্রক্রিয়াজাতকরণ, তুলাবীজ তেল নিষ্কাশন এবং টেক্সটাইল।
খোয়ারেজমে অনেক বিখ্যাত পণ্ডিত ব্যক্তি জন্মগ্রহণ করেছেন। এদের মধ্যে রয়েছেন আবু রায়হান আলবিরুনি ও আল খোয়ারিজমি।
প্রদেশের যোগাযোগ ব্যবস্থা সুসংগঠিত। এখানে ১৩০কিমি এর বেশি রেলপথ ও ২০০০কিমি এর বেশি সড়কপথ রয়েছে। রেলপথে খোয়ারেজম প্রদেশ রাশিয়ার ইউরোপীয় অংশ ও ককেসাসের সাথে সংযুক্ত।
ইয়াসমিন খান

আগস্ট ২০১৯-এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য নামিবিয়ার স্কোয়াডের অধিনায়ক হিসাবে তাকে মনোনীত করা হয়েছিল। তিনি ৩১ আগস্ট ২০১৯ তারিখে নামিবিয়ার হয়ে প্রতিযোগিতার উদ্বোধনী ম্যাচে আয়ারল্যান্ডের বিপক্ষে খেলেন।
জুলিয়েট পোস্ট

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য নেদারল্যান্ডস দলের অন্যতম সদস্য হিসাবে দলে স্থান পায়। তিনি ১৪ই জুলাই ২০১৯ বিশ্ব টি-টোয়েন্টি বাছাইপর্বে সংযুক্ত আরব আমিরাতের বিপক্ষে নেদারল্যান্ডসের হয়ে তার মহিলাদের টুয়েন্টি২০ আন্তর্জাতিক (ডব্লিউটি২০আই) ক্রিকেটে অভিষেক করেন।
২০১৯ সালের মে মাসে স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য তাকে নেদারল্যান্ডসের দলের স্কোয়াড হিসাবে মনোনীত করা হয়েছিল। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে ডাচ দলের অধিনায়ক হিসাবে মনোনীত করা হয়েছিল।
স্টেরে ক্যালিস

২০১৮ সালের জুনে, তাকে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য নেদারল্যান্ডসের দলীয় স্কোয়াডে অন্তর্ভুক্ত হয়েছিল। তিনি ৭ জুলাই ২০১৮-তে ওয়ার্ল্ড টি-টোয়েন্টি বাছাইপর্বে সংযুক্ত আরব আমিরাতের বিপক্ষে নেদারল্যান্ডসের হয়ে মহিলাদের টি-টোয়েন্টি আন্তর্জাতিক (ডব্লিউটি২০আই) ক্রিকেটে অভিষিক্ত হন। উক্ত প্রতিযোগিতায় তিনি পাঁচ ম্যাচে ২৩১ রান নিয়ে প্রতিযোগিতার শীর্ষ রান সংগ্রহকারী ছিলেন। প্রতিযোগিতা সমাপ্তির পরে, তাকে আন্তর্জাতিক ক্রিকেট কাউন্সিল (আইসিসি) কর্তৃক নেদারল্যান্ডস স্কোয়াডের উঠতি তারকা হিসাবে নামকরণ করা হয়েছিল।
জুলাই ২০১৮ সালে, তিনি আইসিসি মহিলা গ্লোবাল ডেভলপমেন্ট স্কোয়াডে অন্তর্ভুক্ত হন। নভেম্বর ২০১৮ সালে, উইমেনস বিগ ব্যাশ লিগ (ডব্লিউবিবিএল) ক্লাবগুলির বিপক্ষে খেলতে আবারও উইমেনস গ্লোবাল ডেভলপমেন্ট স্কোয়াডের সদস্য মনোনীত হন।
২০১৯ সালের মে মাসে স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য তাকে নেদারল্যান্ডসের দলে রাখা হয়েছিল। ২৭ জুন ২০১৯ তারিখে জার্মানি বিপক্ষের খেলায় ক্যালিস তার মহিলা টুয়েন্টি২০ আন্তর্জাতিক ক্যারিয়ারের প্রথম সেঞ্চুরী করেন, এবং মহিলা টুয়েন্টি২০ আন্তর্জাতিকে অপরাজিত ১২৬ রান নিয়ে সর্বোচ্চ স্কোর করার রেকর্ড করেন। তিনি চার ম্যাচে ১৫৮ রান নিয়ে প্রতিযোগিতার শীর্ষে রান সংগ্রহকারী নির্বাচিত হন।
আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে ডাচ স্কোয়াডে অন্যতম সদস্য হিসাবে স্থান পায়।
আবদুল্লাহ আল-সালিম আল সাবাহ

শেখ তৃতীয় আবদুল্লাহ আল-সালিম আল সাবাহ (১৮৯৫ - ২৪ নভেম্বর ১৯৬৫) (আরবি: عبد الله الثالث السالم الصباح الشيخ الشيخ) কুয়েতের একাদশ শাসক ছিলেন, তিনি কুয়েতের প্রথম আমির এবং প্রধান সেনাপতি ছিলেন। ২৯ জানুয়ারি ১৯৫০ থেকে মৃত্যুর আগ পর্যন্ত কুয়েত সামরিক বাহিনীর সর্বাধিনায়ক ছিলেন। তিনি সালিম আল-মোবারক আল-সাবাহের জ্যেষ্ঠ পুত্র। কুয়েতে আল সাবাহ রাজবংশের একাদশ শাসক হিসাবে তিনি তার চাচাত ভাই শেখ আহমদ আল-জাবের আল-সাবাহের মৃত্যুর পর ক্ষমতা গ্রহণ করেন। তিনি পিতার মৃত্যুর পর শেখ আহমদের নির্বাচনের আগ পর্যন্ত রাজপ্রতিনিধি হিসাবে শাসন করেন। ২৫ শে ফেব্রুয়ারি তার রাজ্যাভিষেকের বার্ষিকী কুয়েতের জাতীয় দিবস হিসাবে পালিত হয়।
তার পূর্বসূরীদের বিপরীতে তৃতীয় আবদুল্লাহ ছিলেন ব্রিটিশপন্থীর চেয়ে অধিক আরবপন্থী ছিলেন। ১৯৬১ সালের ১৯ জুন ব্রিটিশদের সাথে একটি চুক্তি স্বাক্ষর করে তিনি কার্যকরভাবে কুয়েতের ব্রিটিশদের "আশ্রিত রাজ্য" অবস্থানের অবসান ঘটান। তাকে আধুনিক কুয়েতের প্রতিষ্ঠাতা হিসাবে সম্মান করা হয়। তিনি ১৯৬২ সালে কুয়েতের সংবিধান প্রবর্তন করেন এবং ১৯৬৩ সালে সংসদ চালু করেন।
শেখ আবদুল্লাহ আল-সালিম হৃদ রোগে আক্রান্ত হয়ে দু'বছর  ভুগার পর মারা যান এবং তার ভাই শেখ তৃতীয় সাবাহ আল-সালিম আল-সাবাহ পরবর্তী আমির হিসেবে তার স্থলাভিষিক্ত হন। তিনি ২০০৬ সালের জানুয়ারিতে সংক্ষিপ্ত সময়ের জন্য শাসন করা শেখ সাদ আল-আবদুল্লাহ আল-সালেম আল-সাবাহ, শেখ খালিদ আল-আবদুল্লাহ আল-সালেম আল সাবাহ এবং গভর্নর শেখ আলী আল-আবদুল্লাহ আল-সালেম আল-সাবাহর পিতা।
উপাধি:
চৌধুরী আকমল ইবনে ইউসুফ

চৌধুরী আকমল ইবনে ইউসুফ (১৯৪৭ - ১৯ ডিসেম্বর, ২০২১) একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের নেতা ও সাবেক সাংসদ ছিলেন। তিনি ফরিদপুর-৪ (ভাঙ্গা, সদরপুরএবং চরভদ্রাসন) আসনের সাবেক সংসদ সদস্য।
ফরিদপুর জেলার বাঙালি জমিদার পরিবারে ১৯৪৭ সালে জন্মগ্রহণ করেন। কামাল ইউসুফের পিতামহ ছিলেন জমিদার চৌধুরী মঈজউদ্দীন বিভাশ । তার পিতা ইউসুফ আলী চৌধুরী (মোহন মিয়া) ব্রিটিশ শাসনামলে একজন বিশিষ্ট মুসলিম লীগ নেতা এবং পাকিস্তান মুক্তিযুদ্ধের সময় পাকিস্তানকে সমর্থন করেছিলেন। তার চাচা চৌধুরী আবদুল্লাহ জহিরউদ্দীন (লাল মিয়া) রাষ্ট্রপতি আইয়ুব খানের সরকারে মন্ত্রিসভায় ছিলেন এবং অন্য চাচা এনায়েত হোসেন চৌধুরী পাকিস্তানের জাতীয় পরিষদের সদস্য ছিলেন। তার ভাই চৌধুরী কামাল ইবনে ইউসুফ একজন বাংলাদেশী রাজনীতিবিদ, সাবেক মন্ত্রী ও বাংলাদেশ জাতীয়তাবাদী দল নেতা।
চৌধুরী আকমল ইবনে ইউসুফ ফেব্রুয়ারি ১৯৯৬ সালের নির্বাচনে ফরিদপুর-৪ (ভাঙ্গা, সদরপুরএবং চরভদ্রাসন) আসনে বাংলাদেশ জাতীয়তাবাদী দলের হয়ে প্রথম সংসদ সদস্য নির্বাচিত হন। ২০০১ সালে জাতীয় সংসদ নির্বাচনে স্বতন্ত্র প্রার্থী হিসেবে নির্বাচন করে পরাজিত হলেও ২০০২ সালের উপ-নির্বাচন সাংসদ নির্বাচিত হন। 
চৌধুরী আকমল ইবনে ইউসুফ ১৮ ডিসেম্বর, ২০২১ সালে বনানীর নিজ বাসভবনে মৃত্যুবরণ করেন।
সালেহা মোশাররফ

সালেহা মোশাররফ (জন্ম: ১মে ১৯৪৯ - মৃত্যু: ২৮ আগস্ট ২০১৪) বাংলাদেশ আওয়ামীলীগের রাজনীতিবিদ এবং সাবেক সাংসদ। তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য।
সালেহা মোশাররফ ফরিদপুর জেলার সদরপুর উপজেলায় জন্মগ্রহণ করেন। তিনি মুক্তিযোদ্ধা ও ফরিদপুর -৪ আসনের সাবেক সংসদ সদস্য অ্যাডভোকেট মোশারফ হোসেনের সাথে বিবাহবন্ধনে আবদ্ধ হন। তাদের ছেলে আইনজীবী শাহেদীদ জামাল।
সালেহা মোশাররফ তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য। তিনি বাংলাদেশ আওয়ামী লীগের সদরপুর উপজেলা শাখার সভাপতির দায়িত্ব পালন করেছেন। 
সালেহা মোশাররফ ২৮ আগস্ট ২০১৪ সালে ফরিদপুর ডায়াবেটিক মেডিকেল কলেজ হাসপাতালে মারা যান।
গেরহার্ড ইরাসমাস

২০১৯ সালের মার্চ মাসে, তাকে ২০১৯ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য নামিবিয়া স্কোয়াডের অধিনায়ক মনোনীত করা হয়েছিল প্রতিযোগিতায় নামিবিয়া শীর্ষ চারে অবস্থান করায় আইসিসি তাদেরকে একদিনের আন্তর্জাতিক (ওডিআই) মর্যাদা প্রদান করে। ইরাসমাস উক্ত প্রতিযোগিতার ফাইনালে ওমানের বিপক্ষে ২৭ এপ্রিল ২০১৮ তারিখে নামিবিয়ার হয়ে একদিনের আন্তর্জাতিকে অভিষেক করে। ২০১৯ সালের মে মাসে উগান্ডায় ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালের জন্য নামিবিয়ার স্কোয়াডের অধিনায়ক হিসাবে তাকে মনোনীত করা হয়েছিল। ২০ মে ২০১৯ তারিখে ঘানার বিপক্ষে নামিবিয়ার হয়ে টুয়েন্টি২০ আন্তর্জাতিক (টি২০আই)-এ অভিষেক করেন তিনি।
২০১৯ সালের জুনে, তিনি ২০১৯-২০ মৌসুমকে সামনে রেখে আন্তর্জাতিক মৌসুমের জন্য নামিবিয়ার ঘোষিত স্কোয়াড তালিকায় অন্যতম সদস্য হিসাবে পঁচিশজন ক্রিকেটারের একজন ছিলেন।
লুইস লিটল

২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলা টুয়েন্টি২০ আন্তর্জাতিক (ডব্লিউটি২০আই) স্কোয়াডের সদস্য হিসাবে তার নাম ছিল। ওয়েস্ট ইন্ডিজের বিপক্ষে ২৬ মে ২০১৯-এ আয়ারল্যান্ডের হয়ে তিনি মহিলাদের টুয়েন্টি২০ আন্তর্জাতিকে অভিষেক করেছিলেন।
আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডে অন্তর্ভুক্ত করা হয়।
সোফি ম্যাকমাহন

২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলা টি-টোয়েন্টি আন্তর্জাতিক (ডব্লিউটি২০আই ) স্কোয়াড তালিকায় তার নাম হয়েছিল। ওয়েস্ট ইন্ডিজের বিপক্ষে ২৬ মে ২০১৯-এ আয়ারল্যান্ডের হয়ে তিনি মহিলাদে টি২০ আন্তর্জাতিক ক্রিকেটে অভিষেক করেছিলেন।
আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল।
ডেইলি নিউজ অ্যান্ড অ্যানালিসিস

ডেইলি নিউজ অ্যান্ড অ্যানালিসিস (ডিএনএ) হল একটি ভারতীয় ব্রডশিট সংবাদপত্র। এটি ২০০৫ সালে চালু হয় এবং ভারতে মুম্বই, আহমেদাবাদ, পুনে, জয়পুর, বেঙ্গালুরু ও ইন্দোরে প্রকাশিত হয়। এর পাঠক লক্ষ্যমাত্রা হল তরুণসমাজ। ডিলিজেন্ট মিডিয়া কর্পোরেশন এর মালিকানা স্বত্ত্বের অধিকারী ও পরিচালক।
২০০৫ সালে "স্পিক আপ, ইট্‌স ইন ইওর ডিএনএ" ("Speak up, it's in your DNA") টাগলাইন সংবলিত বিস্তৃত বিজ্ঞাপন ক্যাম্পেইন নিয়ে "ডেইলি নিউজ অ্যান্ড অ্যানালিসিস"-এর আবির্ভাব ঘটে।
২০১২ সাল মোতাবেক এর পাঠক সংখ্যা ছিল প্রায় ৯.৩ লাখ।
আল্লাকুরী মসজিদ

আল্লাকুরি মসজিদ বাংলাদেশের ঢাকা শহরের মোহাম্মদপুরের কাটাসুরে অবস্থিত মোগল আমলের ছোট্ট একটি মসজিদ। এটিই হচ্ছে বাংলায় একগম্বুজ বিশিষ্ট বর্গাকার মুঘল মসজিদ।
মসজিদটির অভ্যন্তরীণ পরিমাপ ৩.৮১ মিটার × ৩.৮১ মিটার সহ বর্গক্ষেত্র রয়েছে। এটিতে চারটি অষ্টভুজ কোণার টাওয়ার (মিনার) রয়েছে। টাওয়ারগুলির গোড়ায় কলস/ফুলদানি রয়েছে। নিয়মিত বিরতিতে উত্থিত ব্যান্ডগুলি দ্বারা বিভাগগুলিতে বিভক্ত হয় এবং একটি কিওস্ক এবং প্যারাট দ্বারা মুকুটযুক্ত। মসজিদটি পশ্চিম দিকের প্রাচীর (কিবলা পাশ) ব্যতীত প্রতিটি প্রাচীরের মাঝখানে তিনটি প্রবেশপথ দিয়ে প্রবেশ করা যায়। পশ্চিম দিকের প্রাচীরটিতে তিনটি আধা-অষ্টভুজাকৃতির খিলানযুক্ত মিহরাব রয়েছে। মসজিদের দেয়ালগুলি ঘন এবং গ্রীষ্মেও অভ্যন্তরীণ শীতল থাকে।
মসজিদটির একটি গম্বুজ। গম্বুজটি স্কুইনচে বা অষ্টভুজাকার ড্রামে বহন করা হয়। গম্বুজটিতে পারস্য স্থাপত্যের প্রভাব রয়েছে। গম্বুজটি আগে পদ্ম এবং কলস ফাইনাল দিয়ে মুকুটযুক্ত ছিল। 
১৬৮০ খ্রিষ্টাব্দে নির্মিত এই মসজিদের ভবনে ছিল একটিমাত্র গম্বুজ। এতে শায়েস্তাখানি স্থাপত্য ছিল বলে সৈয়দ মাহমুদুল হাসানের বিবরণ থেকে জানা যায়। কাটাসুর এলাকায় এখন আর এমন মসজিদ নেই। তবে মোহাম্মদপুর বাসস্ট্যান্ডের পাশে আল্লাহ করিম জামে মসজিদ নামে একটি মসজিদ রয়েছে। ১৯ বছর আগে এর আদি ভবনটি ভাঙা হয়েছে। স্থানীয় ব্যক্তিরা দাবি করেন, এটি কাটাসুর এলাকার মোগল আমলের মসজিদের উত্তরসূরি। মসজিদের পূর্বদিকের প্রবেশপথের উপরে একটি পাথরের শিলালিপি ছিল। কথিত আছে যে শিলালিপিটি গত শতাব্দীতে ভাওয়ালের রাজা নিয়ে গিয়েছিলেন।
গম্বুজটির উপরের পদ্মটি একটি সংস্কারের সময় সরানো হয়েছিল। এছাড়াও, পশ্চিম দিকের প্রাচীরের তিনটি মিহরাব নির্মিত হয়েছিল। সাম্প্রতিক সময়ে, মসজিদটি মূল কাঠামো না ভেঙে টিন শেড দিয়ে পূর্ব, উত্তর এবং দক্ষিণ দিকে প্রসারিত হয়। ফলস্বরূপ, পুরো কাঠামোটি এখন বাইরে থেকে দেখা যায় না তবে মসজিদের উপরের অংশ দেখা যায়। সংস্কারের সময় মসজিদের অভ্যন্তরীণ ও বাইরের অংশটি নতুন রঙ করা হয়।
মসজিদটি প্রত্নতাত্ত্বিক এবং স্থাপত্যিক তাত্পর্যপূর্ণ হওয়ায় ক্ষয় থেকে বাঁচাতে সরকারের প্রত্নতাত্ত্বিক বিভাগের অধীনে রক্ষা করা দরকার।
এআরওয়াই ফিল্মস

এআরওয়াই ফিল্মস () পাকিস্তানের চলচ্চিত্র বিতরণ ও প্রযোজনা সংস্থা, যেটি এআরওয়াই ডিজিটাল নেটওয়ার্কের অংশ হিসেবে পরিচালিত হয়ে থাকে। ২০১৩ সাল প্রযোজনা এই সংস্থাটি ৩৫টির মত চলচ্চিত্র বিতরণ করেছে, যার মধ্যে থেকে ১১টি উর্দু ভাষার চলচ্চিত্র, ৬টি পাঞ্জাবী এবং ১৭টি পশতু ভাষার চলচ্চিত্র ছিল। এর মধ্যে থেকে উল্লেখযোগ্য চলচ্চিত্র হচ্ছে ওয়ার, জাওয়ানি ফির না আনি, রং নং, জালাবি, ৩ বাহাদুর এবং পাঞ্জাব নাহি জাউঙ্গি অন্যতম।
দি ইকোনমিক টাইমস

দ্য ইকোনমিক টাইমস হল একটি ভারতীয় দৈনিক সংবাদপত্র। এর সদর দফতর ভারতের মুম্বইয়ের "দ্য টাইমস অব ইন্ডিয়া" ভবনে অবস্থিত। বেনেট, কোলম্যান অ্যান্ড কোং লিমিটেড এটি প্রকাশ করে থাকে। ১৯৬১ সাল থেকে এই সংবাদপত্র প্রকাশিত হচ্ছে। ২০১২ সাল মোতাবেক, এটি "দ্য ওয়াল স্ট্রিট জার্নাল"-এর পর বিশ্বের দ্বিতীয়-সর্বাধিক পঠিত ইংরেজি ভাষার ব্যবসা সম্পর্কিত সংবাদপত্র, যার পাঠক সংখ্যা প্রায় ৮০০,০০০। এটি ১২টি শহরে একসাথে প্রকাশিত হয়, শহরগুলো হল - মুম্বই, বেঙ্গালুরু, দিল্লি, চেন্নাই, কলকাতা, লখনৌ, হায়দ্রাবাদ, জয়পুর, আহমেদাবাদ, নাগপুর, চণ্ডীগড়, এবং পুনে। এই সংবাদপত্রের মূল পাঠ্যবস্তু হল ভারতীয় অর্থনীতি, আন্তর্জাতিক অর্থায়ন, শেয়ার মূল্য, নিত্য প্রয়োজনীয় দ্রব্যের মূল্য এবং অর্থায়ন সম্পর্কিত অন্যান্য বিষয়াদি। ১৯৬১ সালে এর প্রতিষ্ঠাকালীন সম্পাদক ছিলেন পি. এস. হরিহরণ। "দ‌্য ইকোনমিক টাইমস"-এর বর্তমান সম্পাদক হলেন বোধিসত্ত্ব গাঙ্গুলি।